stanford-oval/wikipedia huggingface dataset:
รัชดาภิเษก
ประเทศเนเธอร์แลนด์ > พระเจ้าวิลเลิมที่ 3

พระเจ้าวิลเลิมที่ 3 ครองสิริราชสมบัติครบ 25 ปีใน พ.ศ. 2417 (ค.ศ. 1874)
ประเทศเนเธอร์แลนด์ > สมเด็จพระราชินีนาถวิลเฮลมินา

สมเด็จพระราชินีนาถวิลเฮลมินา ครองสิริราชสมบัติครบ 25 ปีใน พ.ศ. 2458 (ค.ศ. 1915)
ประเทศเนเธอร์แลนด์ > สมเด็จพระราชินีนาถยูเลียนา

สมเด็จพระราชินีนาถยูเลียนา ครองสิริราชสมบัติครบ 25 ปีใน พ.ศ. 2516 (ค.ศ. 1973)
ประเทศเนเธอร์แลนด์ > สมเด็จพระราชินีนาถเบียทริกซ์

สมเด็จพระราชินีนาถเบียทริกซ์ ครองสิริราชสมบัติครบ 25 ปีใน พ.ศ. 2548 (ค.ศ. 2005)
ประเทศเบลเยียม > สมเด็จพระราชาธิบดีโบดวง

สมเด็จพระราชาธิบดีโบดวง ครองสิริราชสมบัติครบ 25 ปีใน พ.ศ. 2519 (ค.ศ. 1976)
ประเทศสเปน > พระเจ้าเฟลิเปที่ 4

พระเจ้าเฟลิเปที่ 4 ครองสิริราชสมบัติครบ 25 ปีใน พ.ศ. 2189 (ค.ศ. 1646)
ประเทศสเปน > พระเจ้าการ์โลสที่ 2

พระเจ้าการ์โลสที่ 2 ครองสิริราชสมบัติครบ 25 ปีใน พ.ศ. 2233 (ค.ศ. 1690)
ประเทศสเปน > สมเด็จพระราชาธิบดีฆวน การ์โลสที่ 1

สมเด็จพระราชาธิบดีฆวน การ์โลสที่ 1 ครองสิริราชสมบัติครบ 25 ปีในวันที่ 22 พฤศจิกายน พ.ศ. 2543 (ค.ศ. 2000)
ประเทศโมร็อกโก > สมเด็จพระราชาธิบดีฮะซันที่ 2

สมเด็จพระราชาธิบดีฮะซันที่ 2 ครองราชสิริราชสมบัติครบ 25 ปีใน พ.ศ. 2529 (ค.ศ. 1986)
ประเทศโมร็อกโก > สมเด็จพระราชาธิบดีมุฮัมมัดที่ 6

สมเด็จพระราชาธิบดีมุฮัมมัดที่ 6 ครองราชสิริราชสมบัติครบ 25 ปีใน พ.ศ. 2567 (ค.ศ. 2024)
ประเทศเลโซโท > สมเด็จพระราชาธิบดีโมโชโชที่ 2

สมเด็จพระราชาธิบดีโมโชโชที่ 2 ครองสิริราชสมบัติครบ 25 ปีใน พ.ศ. 2528 (ค.ศ. 1985)
ประเทศเลโซโท > สมเด็จพระราชาธิบดีเลตซีที่ 3

สมเด็จพระราชาธิบดีเลตซีที่ 3 ครองสิริราชสมบัติครบ 25 ปีใน พ.ศ. 2567 (ค.ศ. 2024)
ดูเพิ่ม

กาญจนาภิเษก
พัชราภิเษก
รายชื่อตัวละครในแขนกล คนแปรธาตุ

รายชื่อตัวละครใน แขนกล คนแปรธาตุ ทั้ง 2 ภาค; อนิเมะปี 2003 และอนิเมะปี 2009(เหมือนในมังงะ)
ตัวละครหลัก > เอ็ดเวิร์ด เอลริค

(ญี่ปุ่น: Edward Elric; โรมาจิ: エドワード・エルリック; ทับศัพท์: Edowādo Erurikku)
ฉายา นักเล่นแร่แปรธาตุเหล็กไหล
เด็กหนุ่มที่ถูกชิงขาซ้ายไปจากการใช้วิชาชุบชีวิตมนุษย์และจ่ายแขนขวาไปอีกเพื่อนำวิญญาณน้องชายกลับมา โดยต่อมาได้รับการต่อแขนเทียมและขาเทียมที่เรียกว่าออโต้เมล์ จากนั้นจึงฟื้นฟูร่างกายจนได้รับเลือกเป็นนักเล่นแร่แปรธาตุที่อายุน้อยที่สุดในประวัติศาสตร์แห่งราชอาณาจักร ออกเดินทางและค้นคว้าความเป็นไปได้ทุกรูปแบบที่จะนำร่างกายของตัวเองและของน้องชายกลับคืนมา มีผมสีทองและดวงตาสีทองซึ่งได้มาจากโฮเอนไฮม์ผู้เป็นพ่อ แต่ปมด้อยหนึ่งเดียวคือตัวเตี้ยเนื่องจากไม่ยอมดื่มนม รวมถึงข้อสันนิษฐานว่าเป็นเพราะตัวเองต้องแบกรับชีวิตของอัลทำให้การเติบโตตามปกตินั้นถูกเอาไปบวกกับน้องชายจึงถ่วงสภาพร่างกายให้โตช้าลง จึงมักถูกล้อเรื่องส่วนสูงจากทั้งคนรอบข้างและศัตรูอยู่เนืองๆ
อุปนิสัย
เฉลียวฉลาดและไหวพริบดี แต่ไม่ใช่คนสุขุมเยือกเย็น เลือดร้อนตามประสาเด็กวัยรุ่น หากตั้งใจจะทำอะไรก็จะมุ่งมั่นไม่เคยก้าวออกนอกเส้นทางนั้นและมักตัดสินใจทำอะไรในแบบที่คนรอบข้างนึกไม่ถึงอยู่เสมอ ไม่เคยยอมรับโฮเอนไฮม์เพราะคิดว่าการที่โฮเอนไฮม์ออกจากบ้านไปและไม่เคยย้อนกลับมาดูแลครอบครัวทำให้แม่ที่สุขภาพไม่ค่อยดีต้องป่วยเสียชีวิตไป และไม่ยอมเรียกโฮเอนไฮม์ว่าพ่อนับตั้งแต่นั้น ทว่าในตอนสุดท้ายก็กลับมาเรียกว่าพ่อเมื่อโฮเอนไฮม์เสนอจะจ่ายชีวิตตนเพื่อเป็นการแลกเปลี่ยนกับร่างกายของอัลฟองเซ่
ตัวละครหลัก > อัลฟองเซ เอลริค

(ญี่ปุ่น: Alphonse Elric; โรมาจิ: アルフォンス・エルリック; ทับศัพท์: Arufonsu Erurikku)
น้องชายของเอ็ดเวิร์ด เอลริค เมื่อครั้งที่ชุบชีวิตแม่ ก็ถูกจ่ายค่าแลกเปลี่ยนด้วยร่างกายทั้งหมดให้กับแม่ของตนเอง แต่สุดท้ายกลับคืนชีพให้สิ่งมีชีวิตไม่สมประกอบ สูญเสียร่างกายและวิญญาณในประตูแห่งแก่นแท้ แต่ถูกซื้อกลับมาจากความตายด้วยแขนของเอ็ดพี่ชายที่จ่ายเพื่อแลกเฉพาะวิญญาณของอัลกลับมาและนำบรรจุสู่ภาชนะใหม่คือชุดเกราะที่มีสัญลักษณ์เป็นตราโลหิตเพื่อตรึงวิญญาณไว้ ส่วนร่างเนื้อยังคงอยู่ที่ระหว่าง ประตูแห่งแก่นแท้กับประตูแห่งโลก เป็นเด็กหนุ่มที่มีผมสีทองเหมือนพ่อ แต่ดวงตาสีเขียวเข้มเหมือนแม่ ถึงแม้เอ็ดเวิร์ดจะไม่ยอมเรียกโฮเอนไฮม์ว่าพ่อ แต่อัลก็ยังเรียกอยู่
อุปนิสัย
อ่อนโยน ร้องไห้ง่าย แต่กลับมาเข้มแข็งได้อย่างรวดเร็ว รักและห่วงพี่ชาย คอยเป็นคู่มือซ้อมและคิดหาวิธีนำร่างเดิมกลับมากับเอ็ด
ตัวละครหลัก > ฟาน โฮเอินไฮม์

(Hohenheim) เป็นพ่อของ เอ็ดและอัล ในอดีตเป็นทาสหมายเลข23 ของอาณาจักรโบราณครูเซลเสส(Cruzelces) แต่ด้วยคำลวงของโฮมุนครุสจึงทำการแปรธาตุมนุษย์ขึ้นมาทำให้กลายเป็นศิลานักปราชญ์ในรูปแบบมนุษย์และเป็นอมตะด้วยพลังชีวิตของชาวครูเซลเซสทั้ง 536,329 คน สุดท้ายใช้พลังของศิลานักปราชญ์จนหมดและกลับไปสิ้นใจที่หน้าหลุมศพของทริชา
ตัวละครหลักอื่นๆ > ชาวอิชวาล

สการ์ (อังกฤษ: Scar) ผู้ที่ปฏิญาณจะฆ่านักเล่นแร่แห่งราชอาณาจักรให้หมดไป เพราะหมู่บ้านและครอบครัวถูกนักเล่นแร่แปรธาตุฆ่า ร่วมมือกับพวกเอ็ดเพื่อหยุดเรื่องวันแห่งสัญญา และมุ่งมั่นจะทำให้ประเทศอเมสทริสที่ปฏิเสธชาวอิชวาลกลับความคิด
ตัวละครหลักอื่นๆ > ชาวชิน

เหม่ย จาง (May Chang) องค์หญิงลำดับที่ 17 แห่งตระกูลจาง เดินทางมาจากชินเพื่อค้นหาความไม่แก่ไม่ตายเช่นเดียวกับหลิน ใช้วิชาเหลียนตันซึ่งเป็นแขนงหนึ่งของการเล่นแร่แปรธาตุได้ เมื่อมาถึงอเมสทริสได้ร่วมเดินทางไปกับสการ์ และร่วมมือกับพวกเอ็ดหยุดยั้งวันแห่งพันธสัญญา ชื่นชอบอัลฟองเซ่มาก
เสี่ยวเหมย (Xiao-Mei) แพนด้าแคระ สัตว์เลี้ยงของเหม่ย จาง
หลิน เหยา (Ling  Yao) องค์ชายลำดับที่ 12 แห่งตระกูลเหยา เดินทางมาจากชินแต่ไม่มีใบอนุญาตเข้าประเทศ(ลักลอบเข้า) เพื่อค้นหาความไม่แก่ไม่ตาย ต่อมาได้ยกร่างของตนให้โฮมุนครูสกรีด แต่ยังคงมีสติครบถ้วนและชิงสิทธิ์การควบคุมร่างกลับมาได้เวลาที่กรีดหวั่นไหว สามารถใช้พลังของกรีด(กายเหล็ก)ได้ ในตอนจบได้รับการสถาปนาเป็นจักรพรรดิ โดยตั้งปณิธานว่าจะช่วยดูแลราชวงศ์และประเทศอย่างเป็นธรรม
รันฟาน (Lan fan) ผู้ติดตามของตระกูลเหยา ซื่อสัตย์และภักดีต่อหลินมาก ตัดแขนตนเองข้างหนึ่งในการต่อสู้กับราธเพื่อใช้เป็นนกต่อให้แก่หลิน ปัจจุบันติดแขนออโต้เมล์แล้ว
ฟู (fu) ปู่ของรันฟาน เป็นผู้ติดตามของตระกูลเหยา ถูกราธฆ่าต่อหน้าต่อตารันฟาน แต่ช่วยให้ร้อยเอกบัคคาเนียทำให้ราธบาดเจ็บสาหัสได้
ตัวละครหลักอื่นๆ > ชาวอเมทิส

อิสึมิ เคอร์ติส (Izumi Curtis)  อาจารย์ของเอ็ดกับอัล เคยมีลูกชายแต่เสียชีวิตไปแล้วจึงตั้งใจจะหลอมมนุษย์ขึ้นมา ในเหตุการณ์นั้นทำให้เธอเสียเครื่องในไปจนมีบุตรไม่ได้อีก
ดร.ทิม มาร์โก้ (Dr.Tim Marco) นักเล่นแร่แปรธาตุผู้สร้างหินนักปราชญ์ ถูกโฮมุนครูสหมายหัวจึงต้องหลบหนีไปกับสการ์ สการ์จึงทำลายผิวหน้าของมาร์โก้เพื่ออำพรางตัว
วินรี่ ร็อกเบล (Winry Rockbell)  ช่างทำออโต้เมล์ประจำตัวของเอ็ด เป็นเพื่อนสมัยเด็กของเอ็ดกับอัล  ตั้งใจจะช่วยเหลือสองพี่น้องในทุกๆอย่างที่ตัวเองทำได้ มีใจให้เอ็ด ในตอนสุดท้ายจึงตอบรับคำขอแต่งงานของเอ็ด
พีนาโกะ ร็อกเบล (Pinako Rockbell)  ยายของวินรี่ เป็นช่างทำออโต้เมล์ สมัยยังสาวได้รับฉายาว่า "แม่เสือสาว"
ตัวละครหลักอื่นๆ > กองทัพ

เมส ฮิวจ์ส (อังกฤษ: Maes Hughes) ยศพันโทประจำหน่วยข่าวกรองและศาลทหาร เพื่อนสนิทของมัสแตงตั้งแต่อยู่โรงเรียนนายร้อย เห่อภรรยาและลูกสาวมาก แม้จะทำเล่นไปวันๆแต่เป็นบุคคลระดับมันสมองคนหนึ่งในกองทัพ เป็นผู้รู้ความลับของวงแหวนแปรธาตุขนาดยักษ์ของพวกโฮมุนครูสจึงถูกเอ็นวี่ซึ่งเปลี่ยนรูปร่างเป็นภรรยาของตัวเองยิงตายเสียก่อนที่จะบอกให้มัสแตงทราบ
อเล็กซ์ หลุยส์  อาร์มสตรอง (อังกฤษ: Alex Louis Armstrong) ยศพันตรี นักเล่นแร่แปรธาตุพลังภูผา หนึ่งในผู้ทำการกวาดล้างอิชวาล หลงใหลในร่างกายอันกำยำของตัวเอง นิสัยอ่อนไหวง่ายและไม่ชอบการฆ่าฟันผิดกับรูปร่าง ยำเกรงพี่สาว(โอลิเวีย)มาก
โอลิเวีย มิร่า อาร์มสตรอง (อังกฤษ: Olivia Mira  Armstrong) ยศพลตรี ฉายา"กำแพงเหนือแห่งบริกซ์" หรือ "ราชินีน้ำแข็ง"  พี่สาวแท้ๆของพันตรีอเล็กซ์ ไม่ค่อยชอบหน้าน้องชายตัวเองเท่าไหร่  อุปนิสัยโหดเด็ดขาด แต่อ่อนโยนกับลูกน้องและครอบครัวจึงเป็นที่รักนับถือของผู้ใต้บังคับบัญชา
บัคคาเนีย ยศร้อยเอก ลูกน้องผู้ใกล้ชิดของโอลิเวีย ไว้ผมทรงโมฮอว์คและตัวใหญ่ราวกับหมีจึงถูกเรียกว่า "หมีทรงผมโมฮอว์ค"  ติดตั้งออโต้เมล์ปากจระเข้ที่แข็งแกร่ง ซื่อสัตย์และภักดีต่อโอลิเวียมาก ถูกคิงก์ แบรดลี่สังหาร
มาเรีย รอส (อังกฤษ: Maria Ross)  ยศร้อยโท เคยเป็นผู้คุมกันสองพี่น้องเอลริค กลายเป็นผู้ต้องหาคดีฆ่าฮิวส์ด้วยฝีมือของโฮมุนครูส แต่พันเอกมัสแตงช่วยเหลือให้หลบหนีไปได้ เธอไปพักที่คูลเซลเซสเพื่อพบเอ็ดเวิร์ด และเดินทางต่อไปยังอาณาจักรชิน สุดท้ายกลับมาช่วยสนับสนุนพันเอกในเหตุการณ์บุกยึดศูนย์บัญชาการ
ตัวละครหลักอื่นๆ > ทีมของรอย มัสแตง

เป็นหน่วยพิเศษที่ตั้งขึ้นมาโดยรอย มัสแตง ทหารทั้งหมดขึ้นตรงต่อรอย มัสแตง เป็นผู้ปฏิบัติการก่อการปฏิวัติยึดเซ็นทรัลเมื่อคิง แบรดลี่ย์ไม่อยู่ โดยแต่ละคนได้ถูกแทนตำแหน่งในหมากรุกโดยรอย
พันเอก รอย มัสแตง (King) นักเล่นแร่แปรธาตุอัคคี ถูกเรียกว่าเป็น "วีรบุรุษแห่งสงครามอิชวาล" มีความสามารถในการแปรธาตุสร้างไฟ โดยใช้ถุงมือแบบพิเศษ เมื่อดีดนิ้วก็จะเกิดการเสียดสีทำให้มีประกายไฟขึ้นแล้วใช้วงเวทย์เพิ่มออกซิเจนเข้าไปจึงจุดไฟขนาดใหญ่ออกมาได้ นิสัยเฉลียวฉลาด ทะเยอทะยาน รักพวกพ้อง อยากเป็นผู้บัญชาการสูงสุดเพราะไม่ต้องการรับคำสั่งที่ไร้เหตุผลจากใคร สนิทกับพันโทฮิวจส์จึงตามล้างแค้นโฮมุนครูสจนเกือบถลำลึกสู่ความมืด แต่ได้เอ็ดเวิร์ด ฮอว์คอายและสการ์ช่วยกันเตือนสติ
ร้อยโท ริซ่า ฮอว์คอาย (Queen) มีทักษะการใช้ปืนในระดับยอดเยี่ยม ฉายานัยน์ตาเหยี่ยว(จากนามสกุล Hawk Eye) ต่อมาถูกโอนไปเป็นผู้ช่วยของผบ.แบรดลี่เพื่อเป็นตัวประกัน มีรอยสักตราสัญลักษณ์แปรธาตุอัคคีอยู่ที่แผ่นหลัง แต่ในสงครามอิชวาลได้ขอร้องให้มัสแตงเผาสัญลักษณ์นี้ทิ้งไป
ร้อยตรีพิเศษ เวิร์ธ ฟาร์แมน (Bishop) อดีตเคยเป็นทหารในสังกัดของฮิวจ์ แต่เมื่อฮิวจ์ตายก็ได้ขอติดตามรอยมาทำงานที่เซนทรัล
ร้อยตรี แยน ฮาวอค (Knight) เป็นคนที่รับข่าวสารจากเซนทรัลมารายงาน และเป็นหน่วยปฏิบัติการ มีความสามารถในการใช้ปืนและการต่อสู้ มักจะสูบบุหรี่เป็นประจำ
ไฮแมนส์ เบรด้า (Rook) รูปร่างอ้วนท้วม แต่เป็นคนฉลาดช่างวางแผนผิดกับหน้าตา
จ่าสิบเอก เคน ฟิวรี่ (Pawn) เก่งกาจด้านการสืบข่าวและการใช้อุปกรณ์สื่อสาร เป็นหน่วยรายงานการเคลื่อนไหวต่างๆให้กับมัสแตง
ตัวละครทั่วไป > กองทัพ

เฮนรี่ ดักลาส (Henry Douglas) สังกัดกองบัญชาการสารวัตรทหาร เป็นผู้มาคุมตัวร้อยตรีมาเรีย รอสในเล่ม 9 และเป็นผู้ถูกพันเอกรอย มัสแตงป่วนด้วยวิทยุสื่อสารในเล่ม 11
เชสก้า (อังกฤษ: Sciezka) หนอนหนังสือ เคยทำงานอยู่ที่หอสมุดกลางแห่งชาติสาขาย่อยที่ 1 แต่ถูกไล่ออก  มีความสามารถพิเศษคือสามารถลอกสำเนาหนังสือที่ตนเคยอ่านได้ไม่ผิดแม้ตัว อักษรเดียว  จึงได้รับหน้าที่เป็นคนเขียนรายงานย้อนหลังของกองทัพที่ถูกเผาไปพร้อมๆกับหอสมุดย่อยที่ 1
เดอนี่ บรอช (อังกฤษ: Denny Bloch)  ยศจ่า เพื่อนสนิทของร้อยโทมาเรีย
โช ทัคเกอร์ (Shou Tucker) ได้รับตำแหน่งนักแปรธาตุของทางการเมื่อ 2 ปีก่อนเพราะสามารถสร้างคิเมร่าที่พูดภาษาคนได้ แต่สุดท้ายถูกเอ็ดล่วงรู้ความลับเข้าว่าใช้ภรรยาตัวเองทำคิเมร่า รวมถึงนีน่าที่กลายเป็นคิเมร่าก็เช่นกัน จึงถูกขึ้นศาลทหาร แต่ถูกสการ์ฆ่าตายเสียก่อน
ตัวละครทั่วไป > ชาวบ้าน

ทรีชา เอลริค (อังกฤษ: Trisha Elric) แม่ของเอ็ดกับอัล อุปนิสัยอ่อนโยนและเข้าใจผู้อื่น เสียชีวิตด้วยโรคร้าย เป็นสาเหตุให้สองพี่น้องต้องการชุบชีวิตทรีชาจนสูญเสียร่างกายไป
นีน่า ทัคเกอร์ (Nina Tucker) ลูกสาวของโชว์ ทัคเกอร์ ถูกจับรวมร่างกับอเล็กซานเดอร์ หมาของเธอจนกลายเป็นคิเมร่า สุดท้ายถูกสการ์ฆ่าในตอนเดียวกัน
แคทเธอรีน เอล อาร์มสตรอง (Catherine Elle Armstrong) น้องสาวของอเล็กซ์ ปรากฏตัวในตอนพิเศษ: สู้เค้านะผู้กอง ในเล่ม  7 ในบทตอนที่ฮาวอคมาดูตัวน้องสาวของอาร์มสตรอง  ในความเป็นจริงแล้วเธอเป็นลูกสาวคนสุดท้ายของตระกูลอาร์มสตรองจริงๆ  และเธอมีพลังแขนเทียบเท่ากับอเล็กซ์อีกด้วย  แม้ว่ารูปร่างจะผอมบางก็ตาม
ซาร่า ร็อกเบล  (Sara Rockbell) แม่ของวินรี่ เป็นหมอ เสียชีวิตในการจลาจลที่อิชวาล
กลาเซีย ฮิวจ์ส (Gracia Hughes) ภรรยาของเมส ได้ปรากฏตัวในมูฟวี่ด้วย
เอลิเซีย ฮิวจ์ส (Elysia Hughes) ลูกสาวของเมส ฮิวจ์สเห่อเธอมากๆ
โรเซ่ (Rose) หญิงสาวที่พบเอ็ดกับอัลและแนะนำให้รู้จักกับบาทหลวงโคเนโร่ โดยเจ้าตัวเองถูกบาทหลวงโคเนโร่หลอกว่าจะชุบชีวิตแฟนของตนกลับมา แฟนของเธอชื่อเคน โรเซ่รักเคนมาก
บาทหลวง โคเนโร่ (Priest Cornello) บาทหลวงที่ใช้ศิลานักปราชญ์ปลอมที่ได้มาจากพวกโฮมุนครูสอีกทีหลอกให้ชาวเมืองหันมาศรัทธา และต้องการสร้างกองทัพศาสนาของตนเอง
โฮริงก์ เจ้าของโรงแรมที่เหมืองถ่านหินยูสเวลที่เอ็ดกับอัลพัก
คายาล (Kayal) ลูกเจ้าของโรงแรมที่เหมืองถ่านหินยูสเวลที่เอดกับอัลพัก
โยกิ (Yoki) อดีตร้อยโทเจ้าของเหมืองแร่ยูสเวล แต่ถูกเอ็ดตลบหลังจนต้องไปเป็นเบ๊ของสการ์
ซิก เคอร์ติส (Sig Curtis) สามีของอิสึมิ ขายเนื้ออยู่ที่ดาบลิส
2 พี่น้องสไลเซอร์ (หมายเลข 48) เสียชีวิตทั้งคู่โดยเอ็นวี่ และลัสต์
ตัวละครทั่วไป > คิเมร่า

มาร์เทล (Martel: งู) คิเมร่าที่เป็นเพื่อนกับกรีดคนแรก เสียชีวิตในชุดเกราะของอัลและทำให้อัลได้ความทรงจำเกี่ยวกับแก่นแท้กลับคืนมา
ดาเรียส (Darius: กอริลล่า) ลูกน้องเก่าของคิมบลี ภายหลังมาเข้าร่วมกับเอ็ดในการต่อสู้ในวันแห่งสัญญา
ไฮน์เคล (Heinkel: สิงโต) ลูกน้องเก่าของคิมบลี ภายหลังมาเข้าร่วมกับเอ็ดในการต่อสู้ในวันแห่งสัญญา
เจอร์โซ่ (Jerso: คางคก) ลูกน้องเก่าของคิมบลี ภายหลังมาเข้าร่วมกับเอ็ดในการต่อสู้ในวันแห่งสัญญา
ซัมปาโน่ (Zampano: หมูป่าหนาม) ลูกน้องเก่าของคิมบลี ภายหลังมาเข้าร่วมกับเอ็ดในการต่อสู้ในวันแห่งสัญญา
ตัวละครทั่วไป > สัตว์เลี้ยง

เดน (อังกฤษ: Den) หมาของวินรี่
แบล็คฮายาเตะ (อังกฤษ: Black Hayate) หมาของริซ่า เป็นหมาที่จ่าสิบเอกเฟอร์รี่เก็บมาเลี้ยง
อเล็กซานเดอร์ (Alexander) หมาของนีน่า ถูกรวมร่างกับนีน่าจนเป็นคิเมร่า สุดท้ายถูกสการ์ฆ่า
ตัวละครเพิ่มเติม > ตัวละครที่มีอยู่แต่ในอนิเมะปี 2003

ดันเต้ (Dante - แห่งพงไพร) เคยเป็นภรรยาของโฮเอนไฮม์ในสมัย 400 ปีก่อน เป็นคนสร้างโฮมูนครูสขึ้น 2 ตัว และมีศิลานักปราชญ์ในครอบครอง
ไลล่า (Lyra) หญิงสาวผู้เป็นคนรับใช้ของดันเต้ ซึ่งภายหลังถูกดันเต้ครองร่าง
แนช ทริงค์แฮม (Nash Tringham) คนที่เป็นคนคิดค้นทดลองเรื่องการสร้างน้ำสีแดง
เฟรซเชอร์ ทริงค์แฮม (Fletcher Tringham) ลูกชายคนโตของแนช ทริงค์แฮม
รัสเซล ทริงค์แฮม (Russell Tringham) ลูกชายคนเล็กของแนช ทริงค์แฮม
แฟรงค์ อาร์เชอร์ (Frank  Archer) พันโทที่เข้ามาประจำตำแหน่งแทนฮิวจ์ที่เสียชีวิตไป
ลีโอ (Leo) เด็กชาวอิชวาล
ริค (Rick) เด็กชาวอิชวาล
อัลฟอนส์ ไฮเดริค (Alfons Heiderich มีเฉพาะภาคมูฟวี่ 1 เท่านั้น) ร่างของอัลในโลกแห่งความเป็นจริง
นักเล่นแร่แปรธาตุของทางการ

เอ็ดเวิร์ด เอลริค (Edward Elric) - นักเล่นแร่แปรธาตุเหล็กไหล
รอย มัสแตง (Roy Mustang) - นักเล่นแร่แปรธาตุเพลิง
โช ทัคเกอร์ (Shou Tucker) - นักเล่นแร่แปรธาตุผสานชีวิต
อเล็กซ์ หลุยส์ อาร์มสตรอง (Alex Louis Armstrong) - นักเล่นแร่แปรธาตุพลังภูผา
บาสก์ แกรนด์ (Basque Grand) - นักเล่นแร่แปรธาตุโลหิตเหล็ก
โซล์ฟ เจ คิมบลี (Zolf J. Kimblee) - นักเล่นแร่แปรธาตุกงล้อเพลิง / นักเล่นแร่แปรธาตุแดงเพลิง
ทิม มาร์โก้ (Tim Marcoh) - นักเล่นแร่แปรธาตุคริสตัล
ไอแซค แมคโดกัล (Issac McDougal) - นักเล่นแร่แปรธาตุเยือกแข็ง
จอร์ลิโอ คอมันติ (Giolio Comanche) - นักเล่นแร่แปรธาตุสีเงิน
| ด ค กแขนกล คนแปรธาตุ โดย ฮิโรมุ อารากาวะ |
| --- | --- |
สื่อ:  มังงะ  อนิเมะปี 2003 รายชื่อตอน  ฝ่ามิติพิชิตแดนสวรรค์  บราเธอร์ฮูด รายชื่อตอน  พิชิตแดนปริศนาฝ่านครที่ถูกลืม 
ตัวละคร:  เอ็ดเวิร์ด เอลริค  อัลฟองเซ เอลริค  รอย มัสแตง  วินรี ร็อกเบล  สการ์
ริดเลอร์

| เดอะริดเลอร์ |
| --- | --- |
หน้าปกหนังการ์ตูนของ กรีนแอร์โรว์ เล่มที่ 3, #35 ที่มีรูปเดอะริดเลอร์
ข้อมูลการจัดพิมพ์
ผู้จัดพิมพ์: ดีซีคอมิกส์
ปรากฏตัวครั้งแรก: Detective Comics #140 (ตุลาคม 1948)
สร้างสรรค์โดย: Bill Finger Dick Sprang
ข้อมูลในเรื่อง
ชื่อจริง: Edward Nigma (Nygma), Sean Shivell
นามแฝง: E. Nigma (Nygma), Edward (Eddie) Nashton, Eddie Nash
สังกัดทีม: Secret Society of Super Villains Legion Of Doom
พลพรรค: Two-Face Red Hood
ความสามารถ:  มีสติปัญญาระดับอัจฉริยะ  มีความคิดสร้างสรรค์สูง และชำนาญในการทำเกมทายปัญหาและปริศนา  Intellectual prowess including, but not limited to, astonishing feats of inductive, abductive, and deductive reasoning  การคิดนอกกรอบ และคิดวิเคราะห์  การรู้จำแบบ  มีความรู้ลึกลับมากมาย  Mastery of a plethora of different sciences such as engineering, chemistry, and technology  Photographic memory  Apophenia  มีความรู้เกี่ยวกับปรัชญา, วรรณกรรม, และภูมิศาสตร์มากมาย 
ริดเลอร์ (อังกฤษ: Riddler) เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน สร้างสรรค์โดย Bill Finger และ Dick Sprang ริดเลอร์ มีชื่อเดิมว่า เอ็ดเวิร์ด นิกม่า เป็นอาชญากรที่ชำนาญในการทำเกมทายปัญหาและปริศนา เขามักจะชอบทิ้งปริศนาสุดหิน พร้อมคำใบ้ที่ช่วยได้บ้าง ลักษณะการแต่งกายของเขาประกอบด้วยชุดสีเขียวลายเครื่องหมายคำถามพร้อมไม้เท้าทอง และหมวก โดยแรกเริ่มเดิมทีเขาเป็นแค่พนักงานในงานคาร์นิวัลที่คอยหลอกต้มตุ๋นลูกค้าในงานไปวันๆ ก่อนที่จะเกิดคำถามขึ้นว่า “แบทแมนคือใคร?” ในสมองของเขาเมื่อนั้นนิกม่า จึงตัดใจแต่งองค์ทรงเครื่องเป็น เดอะริดเลอร์ เข้าต่อกรกับแบทแมน เพื่อท้าทายและหาคำตอบเกี่ยวกับศัตรูที่เขายกย่องที่สุด
ในภาพยนตร์แบทแมน ฟอร์เอฟเวอร์ ในปี 1995 เดอะริดเลอร์ รับบทโดย จิม แคร์รี่ย์
พอล ดาโน่ สวมบทเป็นริดเลอร์ปรากฏตัวในจักรวาลขยายดีซีในภาพยนตร์ได้แก่ เดอะแบทแมน
แหล่งข้อมูลอื่น

แม่แบบ:DCdatabase
Edward Nygma's Puzzle Web Site เก็บถาวร 2011-07-07 ที่ เวย์แบ็กแมชชีน : puzzles, games and stories featuring the animated series Riddler.
Riddler on DCComics.com เก็บถาวร 2007-10-11 ที่ เวย์แบ็กแมชชีน
ริชาร์ด ไมเออร์

ริชาร์ด ไมเออร์ ปี 2007
ริชาร์ด ไมเออร์ (อังกฤษ: Richard Meier) เกิดเมื่อ  12 ตุลาคม ค.ศ. 1934 ในนิวอาร์ค,นิวเจอร์ซีย์ ประเทศสหรัฐอเมริกา เป็นสถาปนิกร่วมสมัย มีชื่อเสียงในการใช้สีขาวในการออกแบบ
เขาจบการศึกษาปริญญาตรีจากมหาวิทยาลัยคอร์เนลล์ ในปี ค.ศ. 1957 และได้ทำงานกับ Skidmore, Owings และ Merrill ช่วงสั้นๆ ในปี 1959 จากนั้นก็ทำงานกับ Marcel Breuer เป็นเวลา 3 ปีแล้วจึงหันมาศึกษาเองในนิวยอร์กช่วงปี 1963 โดยเขาได้เป็นที่รู้จักในนาม นิวยอร์กไฟฟ์ ในปี 1972 งานออกแบบของเขาพิพิธภัณฑ์เก็ตตี้ในลอสแอนเจลิส เป็นที่กล่าวขวัญมากในช่วงนั้น
งานของเขามีส่วนคล้ายและได้รับอิทธิพลจาก กับงานของ เลอ คอร์บูสิเอร์ รวมถึง มีส แฟน เดอ โรห์ และ แฟรงก์ ลอยด์ ไรต์ รวมถึง หลุยส์ บาร์รากอง
และในปี 1984 ไมเออร์ได้รับรางวัลพริตซ์เกอร์
ผลงานที่มีชื่อเสียง

พิพิธภัณฑ์เก็ตตี้
The Atheneum
Museum of Television and Radio
High Museum of Art, Atlanta, Georgia
The Atheneum
High Museum of Art, Atlanta, Georgia
Stadthuis
Barcelona Museum of Contemporary Art
Museum of Television and Radio
แหล่งข้อมูลอื่น

เว็บไซต์อย่างเป็นทางการ เก็บถาวร 2010-02-11 ที่ เวย์แบ็กแมชชีน
| ด ค กผู้ได้รับรางวัลพริตซ์เกอร์ |
| --- | --- |
 ฟิลิป จอห์นสัน (1979)  ลุยส์ บาร์รากัน (1980)  เจมส์ สเตอร์ลิง (1981)  เควิน รอช (1982)  ไอ. เอ็ม. เพ (1983)  ริชาร์ด ไมเออร์ (1984)  ฮันส์ ฮอลไลน์ (1985)  กอทท์ฟรีด เบิม (1986)  เคนโซ ทังเงะ (1987)  กอร์ดอน บันชาฟต์ และ ออสการ์ นีเอไมเยร์ (1988)  แฟรงก์ เกห์รี (1989)  อัลโด รอสซี (1990)  โรเบิร์ต เวนทูรี (1991)  อัลวารู ซีซา (1992)  ฟุมิฮิโกะ มากิ (1993)  คริสตีย็อง เดอ ปอร์ตซ็องปาร์ก (1994)  ทาดาโอะ อันโด (1995)  ราฟาเอล โมเนโอ (1996)  สแวร์เรอ เฟน (1997)  เรนโซ เปียโน (1998)  นอร์มัน ฟอสเตอร์ (1999)  แร็ม โกลฮาส (2000)  แอร์ซอกแอนด์เดอเมอรง (2001)  เกลนน์ เมอร์คัตต์ (2002)  เยิร์น อุตซอน (2003)  ซาฮา ฮาดิด (2004)  ทอม เมย์น (2005)  เปาลู เมงจิส ดา รอชา (2006)  ริชาร์ด รอเจอส์ (2007)  ฌ็อง นูแวล (2008)  เพเทอร์ ซุมทอร์ (2009)  คาซึโยะ เซจิมะ และ ริวเอะ นิชิซาวะ (2010)  เอดูอาร์ดู โซตู ดี โมรา (2011)  หวัง ชู (2012)  โทโยโอะ อิโต (2013)  ชิเงรุ บัง (2014)  ไฟร อ็อทโท (2015)  อาเลคันโดร อาเรเบนา (2016)  ราฟาเอล อารันดา, การ์เม ปิเฆม และ รามอน บิลัลตา / เอเรเซเอเร อากิเตกเตส (2017)  บาลกฤษณะ โทศี (2018)  อาราตะ อิโซซากิ (2019)  อีวอนน์ ฟาร์เรล และ เชลลีย์ แม็กนามารา (2020)  อาน ลากาตง และ ฌ็อง-ฟิลิป วาซาล (2021)  ดีเอเบโด ฟรานซิส เคเร (2022)
ริเวอส์ โควโม

| ริเวอส์ โควโม |
| --- | --- |
โควโมแสดงดนตรีร่วมกับวีเซอร์ที่เทศกาลดนตรีแกเทอริงออฟเดอะไวบส์ในบริดจ์พอร์ต (รัฐคอนเนตทิคัต) ค.ศ. 2015
ข้อมูลพื้นฐาน
เกิด:  (1970-06-13) 13 มิถุนายน ค.ศ. 1970 (54 ปี) นครนิวยอร์ก, สหรัฐอเมริกา
ที่เกิด: พอมเฟรต (รัฐคอนเนตทิคัต), สหรัฐอเมริกา
แนวเพลง: ออลเทอร์นาทิฟร็อก, พาวเวอร์ป็อป, อีโม, ป็อปพังก์, อินดี้ร็อก, โพรเกรสซิฟเมทัล (ช่วงแรก)
อาชีพ: นักดนตรี, นักร้อง-นักแต่งเพลง
เครื่องดนตรี: เสียง, กีตาร์, กลอง, เบส, เปียโน, ฮาร์มอนิกา, แคลริเน็ต, ทรัมเป็ต
ช่วงปี: 1984–ปัจจุบัน

เว็บไซต์: riverscuomo.com
นักดนตรี
ริเวอส์ โควโม (อังกฤษ: Rivers Cuomo) เกิด 13 มิถุนายน ค.ศ. 1970 เป็นนักดนตรีชาวอเมริกัน เป็นที่รู้จักในฐานะนักร้องนำ มือกีตาร์ และนักแต่งเพลงของวงออลเทอร์นาทิฟร็อก วีเซอร์ เขาเติบโตในรัฐคอนเนตทิคัตจากนั้นย้ายไปอยู่ลอสแอนเจลิสเมื่ออายุ 19 ปี ที่เขาได้ร่วมกับวงร็อกอีกหลายวง ก่อนที่จะมาก่อตั้งวงวีเซอร์ในปี ค.ศ. 1992 ที่มีผลงานสตูดิโออัลบั้ม 10 ชุด โควโมยังออกผลงานรวมเพลง Alone: The Home Recordings of Rivers Cuomo (2007), Alone II: The Home Recordings of Rivers Cuomo (2008) และ Alone III: The Pinkerton Years (2011) ในปี ค.ศ. 2013 เขาและสกอตต์ เมอร์ฟี ออกผลงานในภาษาญี่ปุ่นในชื่อศิลปินที่ว่า สกอตต์แอนด์ริเวอส์
ริชาร์ด บาค

นักเขียนแนวจิตวิญญาณชาวอเมริกัน
| ริชาร์ด บาค |
| --- | --- |
เกิด: ริชาร์ด เดวิด บาค  (1936-06-23) 23 มิถุนายน ค.ศ. 1936 (88 ปี) โอ๊กพาร์ก รัฐอิลลินอยส์ สหรัฐ
อาชีพ: นักเขียน
แนว: การบิน, แฟนตาซี, ปรัชญา
ช่วงปีที่ทำงาน: ค.ศ. 1963–ปัจจุบัน
คู่สมรส: เบตตี ฌานน์ แฟรงส์ (สมรส 1957; หย่า 1970) เลสลี แพร์ริช (สมรส 1977; หย่า 1999) ซาบรีนา เนลสัน-อเล็กโซปูลอส (สมรส 1999; 2011)
เว็บไซต์
www.richardbach.com
ริชาร์ด เดวิด บาค (อังกฤษ: Richard David Bach; 23 มิถุนายน ค.ศ. 1936 – ) เป็นนักเขียนชาวอเมริกันที่รู้จักกันอย่างแพร่หลายในฐานะนักเขียนหนังสือขายดีอันดับต้น ๆ ของคริสต์ทศวรรษ 1970 ประกอบด้วยโจนาทาน ลิฟวิงสตัน นางนวล (ค.ศ. 1970) และอิลลูชันส์: ดิแอดเวนเจอส์ออฟอะรีลักแทนต์เมสสิยาห์ (ค.ศ. 1977) บาคได้เขียนงานบันเทิงคดีจำนวนมาก และยังมีผลงานที่เกี่ยวข้องกับการบินที่ไม่ใช่นิยายอีกเช่นกัน
หนังสือส่วนใหญ่ของบาคเป็นแบบกึ่งอัตชีวประวัติ โดยใช้เหตุการณ์ที่เกิดขึ้นจริงหรือสมมติขึ้นจากชีวิตของเขาเพื่อแสดงปรัชญาของเขา หนังสือของบาคสนับสนุนปรัชญาของเขาที่ว่าข้อจำกัดทางกายภาพและการตายที่ชัดเจนของเราเป็นเพียงรูปลักษณ์ภายนอกเท่านั้น บาคมีชื่อเสียงในเรื่องความรักในการบินและหนังสือที่เกี่ยวข้องกับการบินในบริบทเชิงอุปลักษณ์ บาคทำการบินเป็นงานอดิเรกตั้งแต่อายุ 17 ปี ปลายเดือนสิงหาคม ค.ศ. 2012 บาคได้รับบาดเจ็บสาหัสเมื่อใกล้จะลงจอดที่ไฟรเดย์ฮาเบอร์ รัฐวอชิงตัน โดยเครื่องบินของเขาตัดสายไฟบางส่วนและชนกลับหัวกลับหางในทุ่งแห่งหนึ่ง
ชีวิตในวัยเด็ก

บาคเกิดที่โอ๊กพาร์ก รัฐอิลลินอยส์ โดยเป็นบุตรของโรแลนด์ อาร์. และรูธ ชอว์ บาค ซึ่งพ่อของเขาเป็นผู้จัดการแผนกกาชาดอเมริกัน บาคเข้าเรียนที่ลองบีชสเตตคอลเลจใน ค.ศ. 1955
เที่ยวบินอากาศยานครั้งแรกของบาคเกิดขึ้นเมื่ออายุ 14 ปี เมื่อแม่ของเขามีการหาเสียงที่นั่งในสภาลองบีช รัฐแคลิฟอร์เนีย ซึ่งพอล มาร์คัส ผู้จัดการฝ่ายหาเสียงของเธอกล่าวว่าเขาบินเครื่องบิน และได้เชิญริชาร์ดขึ้นเครื่องบินโกลบสวิฟต์ของเขา
อาชีพการบิน

บาคได้ประจำการในหน่วยกองหนุนกองทัพเรือสหรัฐ จากนั้นในกองบินขับไล่ที่ 108 ของกองกำลังพิทักษ์มาตุภูมิ กองทัพอากาศนิวเจอร์ซีย์, ฝูงบินขับไล่ที่ 141 (USAF) ในฐานะนักบินขับไล่สำหรับรีพลับลิก เอฟ-84เอฟ ธันเดอร์สตรีก จากนั้นเขาก็ทำงานในหลายตำแหน่ง รวมทั้งเป็นคนเขียนด้านเทคนิคของบริษัทดักลาสแอร์คราฟต์ และเป็นบรรณาธิการร่วมของนิตยสารฟลายอิง เขารับราชการในหน่วยกองหนุนกองทัพอากาศสหรัฐ และได้กรีธาพลในประเทศฝรั่งเศสเมื่อ ค.ศ. 1960 ซึ่งต่อมา เขาได้กลายเป็นนักบินผาดโผน
ในช่วงฤดูร้อน ค.ศ. 1970 บาคและเพื่อนของเขาชื่อคริส เคเกิล ได้เดินทางไปประเทศไอร์แลนด์ ซึ่งพวกเขาได้เข้าร่วมในการบินตอนหนึ่งสำหรับภาพยนตร์ฟ็อน ริชท์โฮเฟิน แอนด์ บราวน์ ของโรเจอร์ คอร์แมน พวกเขาบินด้วยเครื่องบินสมัยสงครามโลกครั้งที่หนึ่งของของสะสมบลูแมกซ์ ซึ่งเป็นเจ้าของโดยอดีตนักบินกองทัพอากาศแคนาดาที่ชื่อลินน์ แกร์ริสัน ทั้งนี้ บาคและแกร์ริสันพบกันครั้งแรก เมื่อบาคเขียนบทความสำหรับเอเวียน ซึ่งเป็นสิ่งพิมพ์ด้านการบินของแกร์ริสัน
หนังสือของบาคส่วนใหญ่เกี่ยวข้องกับการบินในทางใดทางหนึ่ง ตั้งแต่เรื่องแรก ๆ ที่เกี่ยวกับอากาศยานล้วน ๆ อย่างสเตรนเจอร์ทูเดอะกราวด์ ที่เป็นหนังสือเล่มแรกของเขา ไปจนถึงผลงานในภายหลัง ซึ่งเขาใช้การบินเป็นอุปมาเชิงปรัชญา
อาชีพวรรณกรรม

หนังสือเล่มแรกของบาค คืออัตชีวประวัติสเตรนเจอร์ทูเดอะกราวด์ (ค.ศ. 1963) ที่บรรยายถึงการเคลื่อนกำลังพลกองกำลังพิทักษ์มาตุภูมิทางอากาศสู่ประเทศฝรั่งเศส และได้รับคำตอบรับอย่างดี เช่น จากเอ็ดมันด์ ฟูลเลอร์ ในหนังสือพิมพ์เดอะวอลล์สตรีทเจอร์นัล
ส่วนใน ค.ศ. 1970 โจนาทาน ลิฟวิงสตัน นางนวล เป็นเรื่องราวเกี่ยวกับนกนางนวลที่บินด้วยความรักในการบินมากกว่าเพียงเพื่อจับอาหาร ซึ่งได้รับการเผยแพร่โดยสำนักพิมพ์แมกมิลลันหลังจากที่ต้นฉบับดังกล่าวถูกปฏิเสธโดยสำนักพิมพ์อื่น ๆ อีกหลายสำนักพิมพ์ โดยได้รับการตีพิมพ์ครั้งแรกในนิตยสารซอริง ของซอริงโซไซอิตีออฟอเมริกา หนังสือเล่มนี้ซึ่งรวมถึงภาพถ่ายนกนางนวลที่กำลังบินโดยรัสเซลล์ มันสัน ผู้เป็นช่างภาพ ได้กลายเป็นหนังสือขายดีอันดับหนึ่ง ซึ่งมีคำศัพท์น้อยกว่า 10,000 คำ และขายได้มากกว่าหนึ่งล้านเล่มใน ค.ศ. 1972 เพียงปีเดียว ความสำเร็จอันน่าประหลาดใจของหนังสือเล่มนี้ได้รับการรายงานอย่างกว้างขวางในสื่อในช่วงต้นคริสต์ทศวรรษ 1970
ใน ค.ศ. 1973 โจนาทาน ลิฟวิงสตัน นางนวล ได้รับการดัดแปลงเป็นภาพยนตร์ชื่อเดียวกัน ที่สร้างโดยพาราเมาต์พิกเจอส์คอร์ปอเรชัน พร้อมเพลงประกอบโดยนีล ไดอะมอนด์ จากนั้น บาคได้ยื่นฟ้องฮอล บาร์ตเลต ซึ่งเป็นผู้อำนวยการสร้างและผู้กำกับ โดยกล่าวหาว่าบาร์ตเลตได้ทำลายบทภาพยนตร์ของบาคสำหรับภาพยนตร์เรื่องนี้ และบาร์ตเลตได้ละเมิดข้อกำหนดในสัญญาของบาคที่ระบุว่าภาพยนตร์เรื่องนี้ไม่สามารถเข้าฉายในโรงภาพยนตร์ได้หากไม่ได้รับอนุมัติจากบาค ส่วนเลสลี แพร์ริช ซึ่งเป็นรองผู้อำนวยการสร้าง ได้รับการแต่งตั้งให้เป็นสื่อกลางระหว่างบาคและบาร์ตเลต แต่การไกล่เกลี่ยดังกล่าวล้มเหลว การฟ้องร้องจบลงด้วยการที่ภาพยนตร์เรื่องนี้เข้าฉายในโรงภาพยนตร์โดยมีการเปลี่ยนแปลงบางอย่างในการตัดครั้งสุดท้าย ในขณะที่บาคได้ลบชื่อของเขาออกจากเครดิตการเขียนบทของภาพยนตร์เรื่องนี้
แหล่งข้อมูลอื่น

ริชาร์ด บาค ที่อินเทอร์เน็ตมูวีเดตาเบส
Richard Bach interview at Amazon.com
Archived interview in the College Crier
ในช่วงฤดูร้อน ค.ศ. 1970 ดิก บาค ได้เข้าร่วมการสร้างภาพยนตร์ฟ็อน ริชท์โฮเฟิน แอนด์ บราวน์ ของโรเจอร์ คอร์แมน ในประเทศไอร์แลนด์
บาค (ในเสื้อคลุมหนัง) หน้าเฮลิโอเคอเรียร์ G-ARMU ที่ใช้สำหรับภาพยนตร์เรื่องฟ็อน ริชท์โฮเฟิน แอนด์ บราวน์ (ค.ศ. 1970)